अरशद वारसी ने खुलेआम कह डाली दिल की बात, बोले- 'नहीं चाहता मेरे बच्चे मुझे...'  
अरशद वारसी ने कही दिल की बात
'गोलमाल' और 'टोटल धमाल' फिल्म में प्रमुख रोल
बोले- 'मैं नहीं चाहता कि...'
बॉलीवुड एक्टर अरशद वारसी (Arshad Warsi) का कहना है कि वह कभी भी व्यस्क कॉमेडी नहीं करेंगे और वह केवल इसलिए नहीं क्योंकि वह इसको लेकर सहज नहीं है बल्कि इसलिए भी क्योंकि वह नहीं चाहते कि उनके बच्चे उन्हें यह करता देखें. अरशद ‘गोलमाल' सीरिज, ‘टोटल धमाल', ‘मुन्ना भाई एमबीबीएस' जैसी कई हिट कॉमेडी फिल्में कर चुके हैं. एक्टर ने कहा, ‘‘मैं व्यस्क कॉमेडी नहीं करना चाहता क्योंकि मैं उसे करने में सहज नहीं हूं. मैं कभी था भी नहीं और भविष्य में भी मैं खुद को यह करता नहीं देखता. मुझे कोई दिक्कत नहीं अगर दूसरे लोग व्यस्क कॉमेडी कर रहे हैं, मैं इससे उन्हें लेकर कोई राय नहीं बनाता.''
 
A post shared by Arshad Warsi (@arshad_warsi) on Feb 21, 2019 at 1:20am PST
 
अरशद वारसी  (Arshad Warsi) ने कहा, ‘‘कई बार मैं खुद भी इसे देखता हूं लेकिन मैं इसे कर नहीं सकता. ना केवल इसलिए कि मैं इसे करने में सहज नहीं हूं बल्कि इसलिए भी क्योंकि मेरे भी बच्चे हैं। मैं नहीं चाहता कि वह मुझे ऐसा करता देखें.''
टोटल धमाल में अरशद वारसी भी प्रमुख भूमिका में हैं और वह धमाल सीरीज के पहले हिस्से से ही जुड़े हुए हैं. हालांकि उनके साथ जावेद जाफरी की जोड़ी हमेशा से जमती आई है. फिलहाल इस फिल्म ने 100 करोड़ से ज्यादा का बॉक्स ऑफिस कलेक्शन कर लिया है. इसमें अरसद वारसी के अलावा प्रमुख भूमिका में माधुरी दीक्षित, अजय देवगन, अनिल कपूर, रितेश देशमुख भी हैं.